**Looduskaitse statistiline ülevaade 2016**

Need looduskaitseobjektide koondtabelid on koostanud Keskkonnaagentuuri eluslooduseosakond (kaitsealad ja hoiualad –Kaire Sirel tel 673 7562; liigid ja püsielupaigad ning võõrliigid – Marika Arro tel 673 6636; kaitstavad looduse üksikobjektid – Reigo Roasto 673 7564, ohus olevate ja kaitsealuste liikide arv – Lauri Klein tel 673 7576). Tabelid 1-7 käsitlevad kaitstavaid loodusobjekte seisuga 31. detsember 2015 ja on koostatud riikliku keskkonnaregistri andmete põhjal. Tabelid 9A ja 9C on koostatud Eesti punase nimestiku 2009. aasta alguse andmete põhjal ning 9B kehtivate kaitsealuste liikide nimekirjade põhjal. Tabel 10 on koostatud keskkonnaregistris olevate võõrliikide andmete põhjal seisuga 31.detsember 2016.

**NB! Kõikide objektide pindalade puhul on kasutatud karteesiani pindala valemit.**

31. detsembri 2016. aasta seisuga oli Eestis kokku **3864** kaitstavat loodusobjekti, nendest:

* looduskaitsealasid **158** (muutus 6↑);
* maastikukaitsealasid **152** (muutus 1↓);
* rahvusparke **5** (muutust ei toimunud ↔);
* vana ehk uuendamata kaitsekorraga alasid **80** (muutus 9↓);
* parke ja puistuid **534 (**muutus**2↑)**;
* hoiualasid **335** (muutus 8↓);
* püsielupaiku **1426** (muutus 40**↑)**;
* kohaliku omavalitsuse tasandil kaitstavaid loodusobjekte **20**(muutust ei toimunud ↔);
* kaitstavaid looduse üksikobjekte **1153** (muutus 61↓).

**Olulisemad muutused**

Võrreldes 31. detsembri 2015. aasta seisuga võib välja tuua järgmised muudatused:

* lisandus 6 looduskaitseala (looduskaitsealade arv kasvas 152-lt 158-le), neist 2 on moodustatud hoiualade baasil (Lasila ja Parila) ja 4 (Lavassaare, Varbla laidude, Valgesoo, Pähklisaare) on moodustatud mõne varasema kaitstava objekti baasil. Looduskaitsealade kogupindala kasvas **15665 ha** võrra, kõige suurem muutus toimus Pärnu maakonnas, kus lisandus kokku 12153 ha.
* Viljandi maakonnas lisandus Karksi ürgoru baasil moodustatud Karksi maastikukaitseala ning Pärnu maakonnas Kosemäe mets baasil moodustatud Kosemäe maastikukaitseala. Tartu maakonnas moodustati Elva-Vitipalu maastikukaitseala, Elva jõe hoiuala jt alade põhjal Elva maastikukaitseala. Varbla laidude, Valgesoo ja Pähklisaare maastikukaitseala said uue kaitse-eeskirjaga looduskaitsealaks. Maastikukaitsealade arv vähenes 153-lt 152-le. Kuue maastikukaitseala/looduspargi – Salajõe, Kirikumäe, Naissaare looduspargi, Ebavere, Tikste ja Otepää looduspargi - kaitse-eeskirju uuendati. Maastikukaitsealade kogupindala vähenes **1917 ha** võrra. Kõige suurem muutus toimus Pärnu maakonnas, kus pindala vähenes 946 ha võrra (Varbla laidude MKA muudeti looduskaitsealaks).
* Uute kaitse-eeskirjade kinnitamisega, liideti 4  ala loodus- ja maastikukaitsealade koosseisu (Virussaare rabasaare kaitseala, Karksi maastikukaitseala (ürgorg), Vapramägi, Kosemäe mets). Kaitse alt võeti maha Ikepera ja Kalbuse liigikaitseala ning Kivikülv; Aruküla kivikülv. Pikassilla palu muutus uuendamata kaitsekorraga alast kaitsealuseks puistuks. Uuendamata kaitsekorraga alade arv vähenes 89-lt 81-le ja pindala vähenes **988 ha** võrra. Kõige suurem muutus toimus Pärnu maakonnas, kus pindala vähenes 545 ha võrra.

Täpsemat infot 2016. aasta jooksul toimunud muutustest saab siit: <http://loodus.keskkonnainfo.ee/eelis/default.aspx?id=1794536664&state=1;-164545161;est;eelisand>

* 2016. aastal võeti keskkonnaministri määrusega kaitse alla uued püsielupaigad lendoravale ja olemasolevatel muudeti kaitsekorda ning piire. Samas kaotasid kehtivuse mitmed püsielupaigad, mis arvati uute või muudetud eeskirjadega kaitsealade koosseisu.
* Kaitstavate üksikobjektide arv on vähenenud 61 võrra 1214-lt 1153-ni. Kaitstavaid looduse üksikobjekte ümbritseva piiranguvööndi pindala on vähenenud 1209 hektarilt 1175,5 hektarini (vähenenud 33,5 ha võrra). Muutused on tingitud hävinud või looduskaitselise väärtuse minetanud objektide kaitse alt välja arvamisest Harjumaal, Järvamaal, Läänemaal, Raplamaal ja Saaremaal Keskkonnaministri 3. mai 2016. a määrusega nr 8.
* Sosnovski karuputke leiukohtade pindala on võrreldes 2015. aastaga suurenenud 2167 hektarilt 2185 hektarile (18 ha võrra). Vaid saartel on karuputke pindala vähenenud.

Looduskaitsealuseid objekte käsitletakse käesolevas ülevaates eraldi järgmiste osadena:

I Kokkuvõte kaitsealadest, hoiualadest, püsielupaikadest ja kohaliku omavalitsuse tasandil kaitstavatest loodusobjektidest;

II Kokkuvõte kaitstavatest looduse üksikobjektidest;

III Kokkuvõte I kaitsekategooria liikide leiukohtadest;

IV Ohus olevate liikide arv ja kaitsealuste liikide arv;

V Võõrliigi leiukohtade (Sosnowsky karuputk) arv.

**I  Kaitsealad, hoiualad, püsielupaigad ja kohaliku omavalitsuse tasandil kaitstavad loodusobjektid**

Tabelites on kasutatud järgmiseid lühendeid:

* LKA – looduskaitseala;
* MKA (LP) – maastikukaitseala või looduspark;
* RP – rahvuspark;
* PA – kaitsealune park, puistu või arboreetum (maastikukaitseala eritüübid);
* VK – vana ehk uuendamata kaitsekorraga kaitseala.

**Tabel 1** annab ülevaate **kaitsealade**(rahvuspargid, looduskaitsealad, maastikukaitsealad (looduspargid), maastikukaitseala eritüübina pargid, arboreetumid ja puistud) pindaladest maakondade kaupa, tuuakse eraldi välja erinevate kaitsealatüüpide pindalad. Eraldi on esitatud kaitsealuse akvatooriumi\* pindala, mis on vajalik ebatäpsuste vältimiseks kaitsealuse pindala protsendi arvutamisel maakonna või Eesti pindala suhtes.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Tabel 1. Kaitsealade pindalad maakondade arvestuses kaitseala tüüpide kaupa | | | | | | | | | | | |
|  |  |  |  |  |  |  |  |  |  |  |  |
| **Maakond** | **Pindala (ha)** | | | | | | | | | **Maismaa** | **Akvat** |
|  | **LKA** | **akvat** | **MKA** | **akvat** | **RP** | **akvat** | **VK** | **akvat** | **PA** |  |  |
| Harju | 28657 | 8 | 16752 | 1865 | 25361 | - | 8 | 0 | 696 | **71475** | **1874** |
| Hiiu | 11337 | 1630 | 5884 | 5977 | 0 | 0 | 0 | 0 | 75 | **17296** | **7608** |
| Ida-Viru | 43449 | 0 | 7760 | 38 | 0 | 0 | 234 | 0 | 239 | **51682** | **38** |
| Jõgeva | 18460 | 0 | 9781 | 0 | 0 | 0 | 44 | 0 | 356 | **28642** | **0** |
| Järva | 7235 | 0 | 18639 | 0 | 0 | 0 | 1 | 0 | 215 | **26091** | **0** |
| Lääne | 19607 | 3884 | 17817 | 1310 | 21564 | 27296 | 4 | 0 | 252 | **59244** | **32490** |
| Lääne-Viru | 13417 | 2690 | 9967 | 488 | 22483 | 26939 | 653 | 0 | 521 | **47041** | **30117** |
| Põlva | 3956 | 0 | 7853 | 0 | 0 | 0 | 1149 | 2 | 369 | **13327** | **2** |
| Pärnu | 63279 | 8744 | 4797 | 768 | 8204 | 0 | 623 | 1 | 242 | **77145** | **9513** |
| Rapla | 16189 | 0 | 18213 | 0 | 0 | 0 | 3145 | 0 | 441 | **37987** | **0** |
| Saare | 8257 | 3241 | 4965 | 162 | 7648 | 16234 | 815 | 155 | 71 | **21756** | **19792** |
| Tartu | 46539 | 12510 | 4361 | 0 | 0 | 0 | 196 | 2 | 448 | **51544** | **12512** |
| Valga | 4138 | 0 | 25287 | 0 | 5619 | 0 | 143 | 0 | 311 | **35498** | **0** |
| Viljandi | 11350 | 0 | 6274 | 0 | 31640 | 0 | 233 | 0 | 133 | **49630** | **0** |
| Võru | 1914 | 0 | 23118 | 0 | 6745 | 0 | 134 | 0 | 142 | **32053** | **0** |
| **maismaa** | **297785** |  | **181468** |  | **129265** |  | **7381** |  | **4512** | **620411** |  |
| **akvat** |  | **32708** |  | **10608** |  | **70469** |  | **160** |  |  | **113945** |
| **KOKKU** |  | **330493** |  | **192076** |  | **199734** |  | **7541** |  |  | **734356** |
|  |  |  |  |  |  |  |  |  |  |  |  |
| **Lääne-Virumaa akvatooriumi pindala sisaldab ka Lahemaa RP akvatooriumi Harjumaale jäävat osa** | | | | | | | | | | | |

* 2016. aastal kinnitati 20 kaitseala kaitse-eeskirjad. 11 ala puhul toimus olemasoleva kaitsekorra uuendamine. Kolme ala puhul (Varbla laidude, Valgesoo ja Pähklisaare) muudeti maastikukaitseala looduskaitsealaks. Kuus ala on loodud mõne varasema või teist tüüpi loodusobjekti (uuendamata eeskirjadega kaitseala, hoiuala või püsielupaiga) baasil.
* 2016. aastal muudeti õigusaktiga Rapla ja Valga maakonna kaitsealuste parkide piire, osa Elva-Peedu metsapargist hõlmati Elva maastikukaitseala koosseisu. Parkide pindala vähenes kokku 34 ha võrra.

* Parkide puhul on oluline silmas pidada ka seda, et mitmed kaitsealused pargid jäävad kaitsealadele. Tabelis 1 on parkide puhul välja jäetud need, mis jäävad mõne teise kaitseala territooriumile, et oleks võimalik summeerida kaitsealade pindala.

NB! Lahemaa rahvuspargi akvatoorium on andmerea parema jälgitavuse huvides arvestatud jätkuvalt Lääne-Virumaa kaitstava akvatooriumi hulka, kuigi suurem osa sellest jääb nüüdseks Harjumaale.

**Tabelis 2** on esitatud kaitsealade arv maakonniti. Mitme maakonna territooriumile jäävate kaitsealade puhul on ala loetud selle maakonna koosseisu, kuhu jääb temast pindalaliselt suurem osa.

|  |  |  |  |  |  |  |
| --- | --- | --- | --- | --- | --- | --- |
| Tabel 2. Kaitsealade arv maakondade kaupa | | | | | |  |
|  |  |  |  |  |  |  |
| **Maakond** | **LKA** | **MKA** | **RP** | **VK** | **PA** | **KOKKU** |
|  |  |  |  |  |  |  |
| Harju | 16 | 16 | 1 | 1 | 75 | **109** |
| Hiiu | 9 | 9 | 0 | 0 | 8 | **26** |
| Ida-Viru | 6 | 14 | 0 | 2 | 25 | **47** |
| Jõgeva | 9 | 4 | 0 | 7 | 49 | **69** |
| Järva | 7 | 9 | 0 | 1 | 32 | **49** |
| Lääne | 5 | 7 | 1 | 2 | 16 | **31** |
| Lääne-Viru | 9 | 16 | 0 | 6 | 69 | **100** |
| Põlva | 7 | 5 | 0 | 2 | 16 | **30** |
| Pärnu | 39 | 10 | 0 | 13 | 42 | **104** |
| Rapla | 6 | 14 | 0 | 8 | 60 | **88** |
| Saare | 16 | 15 | 1 | 10 | 16 | **58** |
| Tartu | 12 | 5 | 0 | 16 | 41 | **74** |
| Valga | 5 | 4 | 0 | 7 | 44 | **60** |
| Viljandi | 8 | 13 | 1 | 7 | 21 | **50** |
| Võru | 4 | 11 | 1 | 2 | 20 | **38** |
| **KOKKU** | **158** | **152** | **5** | **84** | **534** | **933** |
|  |  |  |  |  |  |  |
| \* Mitme maakonna territooriumile jäävad kaitsealad on paigutatud selle | | | | | | |
| maakonna koosseisu, kuhu jääb temast pindalaliselt suurim osa. | | | | | | |

**Tabelis 3** on toodud andmed **hoiualade** arvu ja pindalade, sealhulgas akvatooriumi suuruse kohta.

|  |  |  |  |
| --- | --- | --- | --- |
| Tabel 3. Hoiualade pindalad maakondade kaupa | | | |
| **Maakond** | **Arv** | **Pindala (ha)** | |
|  |  | maismaa | akvat |
| Harju | **27** | 5739 | 18751 |
| Hiiu | **17** | 6007 | 64254 |
| Ida-Viru | **13** | 700 | 27558 |
| Jõgeva | **4** | 53 | 1239 |
| Järva | **7** | 292 | 0 |
| Lääne | **24** | 14002 | 85675 |
| Lääne-Viru | **13** | 1816 | 70 |
| Põlva | **25** | 3948 | 69 |
| Pärnu | **40** | 25464 | 104647 |
| Rapla | **33** | 9633 | 0 |
| Saare | **69** | 30400 | 294456 |
| Tartu | **11** | 2102 | 23938 |
| Valga | **28** | 1946 | 327 |
| Viljandi | **4** | 1169 | 16786 |
| Võru | **20** | 1379 | 0 |
| **maismaa** |  | **104650** |  |
| **akvat** |  |  | **637771** |
| **KOKKU** | **335** |  | **742421** |

2016. aastal vähenes hoiualade arv 8 ala võrra (343-lt 335-le). Mitmed hoiualad hõlmati kaitsealade koosseisu (Lasila hoiuala, Kapa, Saare, Saunja ja Tahu hoiuala ning osa Salajõe ning Väinamere hoiualast, Elva jõe hoiuala, Lavassaare hoiuala). Hoiualade pindala muutus Lääne-Viru, Lääne, Pärnu ja Tartu maakonnas kuna Lasila, Silma ja Lavassaare looduskaitseala ning Elva maastikukaitseala uute kaitse-eeskirjade kinnitamisega hõlmati nendesse ka hoiualad (Lasila, Kapa, Saare, Saunja, Tahu, Salajõe, Elva jõe, Lavassaare).

**Tabelis 4** on esitatud **püsielupaikade** pindala maakonniti. See kajastab nii otseselt looduskaitseseadusest tulenevaid ringikujulisi kaitsetsoone kotkaste ja must-toonekure pesapuude ümber kui ka keskkonnaministri määrusega vastuvõetud püsielupaiku.

|  |  |  |
| --- | --- | --- |
| Tabel 4. Püsielupaikade pindalad | | |
| maakondade kaupa | |  |
| **Maakond** | **Pindala (ha)** | |
|  | maismaa | akvat |
| Harjumaa | 6078 | 80 |
| Hiiumaa | 945 | 8747 |
| Ida-Virumaa | 12569 | 2 |
| Jõgevamaa | 6005 |  |
| Järvamaa | 7207 |  |
| Läänemaa | 3798 | 710 |
| Lääne-Virumaa | 7472 |  |
| Põlvamaa | 2145 |  |
| Pärnumaa | 17790 | 3 |
| Raplamaa | 8545 |  |
| Saaremaa | 2404 | 680 |
| Tartumaa | 1782 |  |
| Valgamaa | 4724 |  |
| Viljandimaa | 2114 | 1 |
| Võrumaa | 3393 |  |
| **maismaa** | **86972** |  |
| **akvat** |  | **10222** |
| **KOKKU** | **97193** | |

**Tabelis 5** on esitatud **püsielupaikade** arv maakonniti. 2016. aasta lõpuks oli keskkonnaregistris 1462 kaitstava liigi püsielupaika, neist 589 olid ministri määrusega kinnitatud püsielupaigad. 2016. aastal kinnitati keskkonnaministri määrusega 26 püsielupaika, maha võeti 6 püsielupaika.

|  |  |  |
| --- | --- | --- |
| Tabel 5. Püsielupaikade arv maakondade kaupa | | |
| **Maakond** | **Arv** | |
|  | kokku | neist ministri määrusega |
| Harjumaa | 105 | 47 |
| Hiiumaa | 51 | 30 |
| Ida-Virumaa | 106 | 71 |
| Jõgevamaa | 84 | 35 |
| Järvamaa | 51 | 14 |
| Läänemaa | 98 | 38 |
| Lääne-Virumaa | 65 | 42 |
| Põlvamaa | 63 | 35 |
| Pärnumaa | 203 | 66 |
| Raplamaa | 91 | 45 |
| Saaremaa | 149 | 62 |
| Tartumaa | 161 | 43 |
| Valgamaa | 76 | 31 |
| Viljandimaa | 99 | 24 |
| Võrumaa | 64 | 31 |
| **KOKKU** | **1426** | **589** |

**Kohaliku omavalitsuse tasandil kaitstav loodusobjekt**

**Tabel 6** annab ülevaate registrisse kantud kohaliku omavalitsuse tasandil kaitstavate loodusobjektide arvust ja pindalast omavalitsuste lõikes.

Registrisse on kantud 20 kohaliku omavalitsuse tasandil kaitstavat loodusobjekti. Objektide pindala on kokku **3139** ha.

|  |  |  |  |  |  |
| --- | --- | --- | --- | --- | --- |
| Tabel 6. Kohaliku omavalitsuse tasandil | | | | |  |
| kaitstavad loodusobjektid omavalitsuste kaupa | | | | | |
| **Maakond** | **Omavalitsus** | **arv** | **pindala (ha)** |  |  |
| Harjumaa | Kuusalu vald | 1 | 470 |  |  |
| Harjumaa | Rae vald | 1 | 0 |  |  |
| Harjumaa | Tallinna linn | 2 | 274 |  |  |
| Harjumaa | Viimsi vald | 6 | 1380 |  |  |
| Hiiumaa | Käina vald | 2 | 5 |  |  |
| Järvamaa | Roosna-Alliku | 1 | 755 |  |  |
| Saaremaa | Muhu vald | 3 | 34 |  |  |
| Valgamaa | Palupera vald | 2 | 6 |  |  |
| Võrumaa | Antsla vald | 1 | 3 |  |  |
| Võrumaa | Urvaste vald | 1 | 212 |  |  |
| **KOKKU** |  | **20** | **3139** |  |  |

\*Akvatooriumiks loetakse siinkohal mere ning Võrtsjärve, Peipsi, Lämmi ja Pihkva järve veealad.

**II  Kaitstavad looduse üksikobjektid**

**Tabel 7** annab ülevaate kaitstavate looduse üksikobjektide arvust ja nende pindalast maakondade lõikes objektitüüpide kaupa. Eraldi on välja toodud kolm suuremat kaitstavate looduse üksikobjektide tüübirühma:

* Puud – selles tüübirühmas käsitletakse üksikpuid, aga ka väiksemaid puudegruppe, salusid ja alleesid.
* Kivid – esitatud on üksikute rändrahnude ja väiksemate kivikülvide arv.
* Muud – teised kaitstavad looduse üksikobjektid, peamiselt maastikuelemendid nagu allikad, paljandid, koopad, karst jne.

Seisuga 31. detsember 2016 oli keskkonnaregistris kokku 1153 kaitstavat looduse üksikobjekti, nendest:

* puid 670;
* kive 367;
* teisi (muid) üksikobjekte 116.

|  |  |  |  |  |  |
| --- | --- | --- | --- | --- | --- |
| Tabel 7. Kaitstavate looduse üksikobjektide arv ja pindala objektitüüpide kaupa | | | | | |
| **Maakond** | **Objektitüüp** | | | **Kokku** | **Pindala (ha)** |
|  | **Puud** | **Kivid** | **Muud** |  |  |
| Harjumaa | 98 | 106 | 30 | 234 | 256 |
| Hiiumaa | 21 | 26 | 3 | 50 | 37 |
| Ida-Virumaa | 18 | 9 | 3 | 30 | 26 |
| Jõgevamaa | 30 | 16 | 6 | 52 | 27 |
| Järvamaa | 14 | 21 | 2 | 37 | 29 |
| Läänemaa | 14 | 39 | 1 | 54 | 52 |
| Lääne-Virumaa | 40 | 19 | 16 | 75 | 58 |
| Põlvamaa | 40 | 9 | 4 | 53 | 28 |
| Pärnumaa | 59 | 23 | 0 | 82 | 65 |
| Raplamaa | 76 | 25 | 26 | 127 | 320 |
| Saaremaa | 41 | 22 | 6 | 69 | 78 |
| Tartumaa | 83 | 16 | 4 | 103 | 70 |
| Valgamaa | 23 | 6 | 5 | 34 | 30 |
| Viljandimaa | 64 | 24 | 9 | 97 | 65 |
| Võrumaa | 49 | 6 | 1 | 56 | 38 |
| **Kokku** | **670** | **367** | **116** | **1153** | **1176** |

Võrreldes 2015. aasta lõpu seisuga on muutused tingitud hävinud või looduskaitselise väärtuse minetanud objektide kaitse alt välja arvamisest Harjumaal, Järvamaal, Läänemaal, Raplamaal ja Saaremaal. Kaitstavate üksikobjektide arv on vähenenud 61 võrra 1214-lt 1153-ni. Kaitstavate üksikobjektide ja neid ümbritseva piiranguvööndi kogupindala oli 31. detsembri 2016 seisuga 1175,5 ha.

**III  I kaitsekategooria liikide leiukohad**

**Tabelis 8** on toodud I kaitsekategooria liikide leiukohtade arv maakonniti.

|  |  |  |  |
| --- | --- | --- | --- |
| Tabel 8. I kaitsekategooria liikide leiukohtade arv | | | |
| **leiukohad** | **I kategooria loomad** | **I kategooria taimed** | **I kategooria seened ja samblikud** |
| Harjumaa | 114 | 49 | 18 |
| Hiiumaa | 84 | 45 | 2 |
| Ida-Virumaa | 173 | 29 | 9 |
| Jõgevamaa | 94 | 9 | 7 |
| Järvamaa | 46 | 5 | 0 |
| Läänemaa | 236 | 31 | 11 |
| Lääne-Virumaa | 75 | 23 | 69 |
| Põlvamaa | 43 | 6 | 48 |
| Pärnumaa | 308 | 6 | 1 |
| Raplamaa | 80 | 11 | 0 |
| Saaremaa | 229 | 29 | 9 |
| Tartumaa | 240 | 200 | 43 |
| Valgamaa | 66 | 10 | 9 |
| Viljandimaa | 136 | 14 | 8 |
| Võrumaa | 56 | 15 | 7 |
| **KOKKU** | **1971** | **479** | **241** |

Võrreldes eelneva aastaga langes keskkonnaregistris arvel olevate I kategooria liikide leiukohtade arv 2751-lt 2691-le. Vähenemine tuleneb vanade andmete korrigeerimisest. Samas laekus inventuuridest ka uusi leiukohti.

**IV Ohus olevate liikide arv ja kaitsealuste liikide arv**

**Tabelid 9A** ja **9C** on sisult samad, mis eelmisel aastal. Tabelis **9B** kajastuvad muutused kuna 2014. aastal muudeti kaitsealuste liikide nimekirju.

Tabelites 9A-9C on toodud Eestis registreeritud liikide ohustatus ja kaitse liigirühmade kaupa. Andmed on esitatud liikide arvudena ohu- ja kaitsekategooriate kaupa liigirühmade lõikes. Ohus olevate liikide andmete allikaks on Eesti Teaduste Akadeemia Looduskaitse Komisjoni (Eesti TA LKK) peetav punane nimestik (andmete edastaja ja kontaktisik Urmas Tartes, [Urmas.Tartes@emu.ee](mailto:Urmas.Tartes@emu.ee)). Kasutatud on punase nimestiku 2009. aasta alguse seisu, mida pole teadaolevalt hiljem uuendatud. Kaitsealuste liikide arvu andmete allikaks on kehtivad Vabariigi Valitsuse määrused.

Olulisima muudatusena võrreldes eelmiste aastatega tuleb mainida punase nimestiku koostamise metoodika muutust ja seetõttu ka ohukategooriate muutust. Läbi aja on punaste nimestike koostamise eesmärgid ja neist tulenevad metoodilised alused muutunud. Kui varem hinnati ja kanti punastesse raamatutesse vaid ohus olevad ja seetõttu kaitset vajavad liigid, siis järjest enam liigutakse bioloogilise mitmekesisuse konventsioonist tuleneva vajaduse suunas hinnata ohustatust kõikidel teadaolevatel liikidel, sh sellistel, keda tunneb vaid kitsas asjatundjate ring. Sellest tulenevalt kuuluvad Maailma Looduskaitse Liidu (IUCN) uuenenud reeglistiku järgi punastesse nimestikesse nüüd kõik riigis registreeritud liigid ja muutunud on ka kategooriate süsteem. Kaitsevajadus jääb uute punaste nimestike puhul seotuks vaid teatud kategooriatega ja saab ilmselt tulevikus olema seotud eraldi määratletava nõudega.

Kui eelmises, 1998. aastal avaldatud Eesti punases raamatus kasutati üldjoontes IUCN-i 1994. aasta ohukategooriate süsteemi, siis Eestis täna kehtiva punase raamatu (nimestiku) koostamisel on aluseks IUCN-i punase nimestiku viimane, 2003. a. täiendatud versioon ning lähtuti selle aluseks olevatest juhendmaterjalidest.

Punase nimestiku töörühm määratles hulgaliselt uusi valikutingimusi ja hindamiskriteeriume, mis muudavad võrdluse eelmise punase raamatuga äärmiselt komplitseerituks. Seetõttu ei ole soovitatav trendianalüüse teha ilma kehtiva punase nimestiku koostajate kaasteadmiseta. Olukorras, kus 1998.a. ja tänaseid kategooriaid on võimalik võrrelda (st kus reaalne hinnatud ohu aste pole muutunud), tuleb aluseks võtta kategooriate järgmine vastavus:

**Ohukategooria 1998                                      Kategooria 2009**

0 - Hävinud, Ex                                              Regionaalselt välja surnud RE

1 - Eriti ohustatud, E                                      Äärmiselt ohustatud CR ja Eriti ohustatud EN

2 - Ohualtid, V                                                Ohualtid, Vu

4 - Tähelepanu vajavad CD                            Ohulähedased, NT

5 - Määratlemata, I                                          Puuduliku andmestikuga, DD

1998. aastal kasutusel olnud ohukategooria 3 – Haruldased, R ei ole tänasesse kategooriate süsteemi üle kantav ja seega ei saa selles kategoorias olnud liike eraldi võrrelda. Samuti on uues punases nimestikus järgmised uued kategooriad, mis eelmises nimestikus täielikult puudusid: ohuvälised (LC), mittehinnatavad (NA), hindamata (NE).

Eelnevat arvestades on reaalset võrdlust võimalik teha vaid kas üksikute liikide tasemel, võrreldavate kategooriate või nö suurgruppide kaupa, nt grupid Ex ja E 1998-st versus RE, CR ja EN 2009-st; V ja CD 1998-st versus Vu ja NT 2009-st või need kõik koos jne.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Tabel 9A. punase nimestiku liikide arv ohustatuse kategooria järgi\* | | | | | | | | |  |  |  |
| **Liik** | **EW** | **RE** | **CR** | **EN** | **VU** | **NT** | **LC** | **DD** | **NA** | **NE** | **kokku** |
| vetikad | 0 | 0 | 0 | 0 | 0 | 23 | 244 | 237 | 0 | 108 | **612** |
| seened | 0 | 34 | 58 | 70 | 103 | 88 | 271 | 30 | 1 | 4948 | **5603** |
| samblikud | 0 | 29 | 13 | 32 | 68 | 42 | 251 | 29 | 0 | 555 | **1019** |
| sammaltaimed | 0 | 26 | 11 | 21 | 99 | 56 | 156 | 5 | 0 | 205 | **579** |
| soontaimed | 0 | 28 | 32 | 60 | 92 | 186 | 785 | 180 | 577 | 3 | **1943** |
| selgrootud | 0 | 51 | 7 | 2 | 10 | 17 | 42 | 484 | 14 | 8019 | **8646** |
| kalad ja sõõrsuud | 0 | 1 | 4 | 1 | 1 | 3 | 25 | 27 | 0 | 0 | **62** |
| kahepaiksed ja roomajad | 0 | 0 | 1 | 1 | 3 | 0 | 5 | 1 | 0 | 3 | **14** |
| linnud | 0 | 4 | 8 | 8 | 22 | 32 | 141 | 1 | 147 | 0 | **363** |
| imetajad | 0 | 1 | 0 | 1 | 1 | 4 | 37 | 14 | 7 | 0 | **65** |
| **KOKKU** | **0** | **174** | **134** | **196** | **399** | **451** | **1957** | **1008** | **746** | **13841** | **18906** |
|  |  |  |  |  |  |  |  |  |  |  |  |
| EW -  Looduses hävinud (Extinct in the wild) | | |  |  |  |  |  |  |  |  |  |
| RE - Eestis hävinud (Regionally extinct) | |  |  |  |  |  |  |  |  |  |  |
| CR - Äärmiselt ohustatud (Critically endangered) | | |  |  |  |  |  |  |  |  |  |
| EN - Eriti ohustatud (Endangered) |  |  |  |  |  |  |  |  |  |  |  |
| VU - Ohualdis, mitm. Ohualtid (Vulnerable) | |  |  |  |  |  |  |  |  |  |  |
| NT - Ohulähedane, mitm. Ohulähedased (Near threatened) | | | |  |  |  |  |  |  |  |  |
| LC - Ohuväline, mitm. Ohuvälised  (Least concern) | | |  |  |  |  |  |  |  |  |  |
| DD - Puuduliku andmestikuga (Data deficient) | | |  |  |  |  |  |  |  |  |  |
| NA - Mittehinnatav, mitm. mittehinnatavad (Not applicable) | | | |  |  |  |  |  |  |  |  |
| NE - Hindamata (Not evaluated) |  |  |  |  |  |  |  |  |  |  |  |
| \*allikas - TA LKK koostatav punane nimestik 2009 | | |  |  |  |  |  |  |  |  |  |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Tabel 9B. Kaitsealuste liikide arv kaitsekategooria järgi\* | | | | | | | | |  |  |  |
| **liik** | **I** | **II** | **III** | **Kokku** |  |  |  |  |  |  |  |
| vetikad | 0 | 0 | 0 | **0** |  |  |  |  |  |  |  |
| seened | 9 | 27 | 10 | **46** |  |  |  |  |  |  |  |
| samblikud | 1 | 32 | 18 | **51** |  |  |  |  |  |  |  |
| sammaltaimed | 4 | 25 | 16 | **45** |  |  |  |  |  |  |  |
| soontaimed | 29 | 126 | 58 | **213** |  |  |  |  |  |  |  |
| selgrootud | 1 | 6 | 45 | **52** |  |  |  |  |  |  |  |
| kalad ja sõõrsuud | 0 | 2 | 5 | **7** |  |  |  |  |  |  |  |
| kahepaiksed ja roomajad | 2 | 3 | 11 | **16** |  |  |  |  |  |  |  |
| linnud | 16 | 33 | 67 | **116** |  |  |  |  |  |  |  |
| imetajad | 2 | 13 | 7 | **22** |  |  |  |  |  |  |  |
| **KOKKU** | **64** | **267** | **237** | **568** |  |  |  |  |  |  |  |
|  |  |  |  |  |  |  |  |  |  |  |  |
| \*allikas - Riigi Teataja: I ja II kaitsekategooriana kaitse alla võetavate liikide loetelu, III kaitsekategooria liikide kaitse alla võtmine | | | | | | | | | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Tabel 9C. Koondtabel liikide arvu kohta ohustatuse ja kaitsekategooria järgi\* | | | | | | | | |
| **liik** | **Ohus\*\*** | **Kaitse** |  |  |  |  |  |  |
| vetikad | **23** | **0** |  |  |  |  |  |  |
| seened | **353** | **46** |  |  |  |  |  |  |
| samblikud | **184** | **51** |  |  |  |  |  |  |
| sammaltaimed | **213** | **45** |  |  |  |  |  |  |
| soontaimed | **398** | **213** |  |  |  |  |  |  |
| selgrootud | **87** | **52** |  |  |  |  |  |  |
| kalad ja sõõrsuud | **10** | **7** |  |  |  |  |  |  |
| kahepaiksed ja roomajad | **5** | **16** |  |  |  |  |  |  |
| linnud | **74** | **116** |  |  |  |  |  |  |
| imetajad | **7** | **22** |  |  |  |  |  |  |
| **KOKKU** | **1354** | **568** |  |  |  |  |  |  |
|  |  |  |  |  |  |  |  |  |
| \*allikas: tabelid 8A ja 8B |  |  |  |  |  |  |  |  |
| \*\*Ohukategooriad: RE, CR, EN, VU ja NT | |  |  |  |  |  |  |  |

**V Võõrliigi leiukohtade (Sosnowsky karuputk) arv**

[**Tabelis 10**](https://eelis-infoleht.sise.envir.ee/avalik/el_fil/tabel10_2016.htm) on esitatud Sosnovski karuputke leiukohtade arv ja pindala maakonniti. Võrreldes 2015. aastaga on see kasvanud 2167 hektarilt 2185 hektarile.

|  |  |  |
| --- | --- | --- |
| Tabel 10. Sosnowsky karuputke leiukohad | | |
|
| **Maakond** | **pindala (ha)** | **arv** |
| Harjumaa | 515 | 376 |
| Hiiumaa | 7 | 16 |
| Ida-Virumaa | 121 | 251 |
| Jõgevamaa | 218 | 280 |
| Järvamaa | 109 | 130 |
| Läänemaa | 66 | 125 |
| Lääne-Virumaa | 230 | 214 |
| Põlvamaa | 14 | 51 |
| Pärnumaa | 44 | 111 |
| Raplamaa | 40 | 83 |
| Saaremaa | 208 | 364 |
| Tartumaa | 218 | 302 |
| Valgamaa | 38 | 57 |
| Viljandimaa | 320 | 534 |
| Võrumaa | 37 | 114 |
| **KOKKU** | **2185** | **3003** |